CELEX: 32016D2321
Language: bg
Date: 2016-12-19 00:00:00
Title: Решение за изпълнение (ЕС) 2016/2321 на Комисията от 19 декември 2016 година относно формата на свидетелството за годност за рециклиране, издавано съгласно Регламент (ЕС) № 1257/2013 на Европейския парламент и на Съвета относно рециклирането на кораби (Текст от значение за ЕИП )

20.12.2016   
               
               
                  BG
               
               
                  Официален вестник на Европейския съюз
               
               
                  L 345/112
               
            РЕШЕНИЕ ЗА ИЗПЪЛНЕНИЕ (ЕС) 2016/2321 НА КОМИСИЯТА
      от 19 декември 2016 година
      относно формата на свидетелството за годност за рециклиране, издавано съгласно Регламент (ЕС) № 1257/2013 на Европейския парламент и на Съвета относно рециклирането на кораби
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1257/2013 на Европейския парламент и на Съвета от 20 ноември 2013 г. относно рециклирането на кораби и за изменение на Регламент (ЕО) № 1013/2006 и Директива 2009/16/ЕО (1), и по-специално член 9, параграф 9 от него,
      като има предвид, че:
      
                  (1)
               
               
                  С Регламент (ЕС) № 1257/2013 се установяват изисквания за корабособствениците, администрациите и признатите организации по отношение на издаването, одобрението, продължаването и наличието на борда на свидетелствата за годност за рециклиране.
               
            
                  (2)
               
               
                  В съответствие с изискванията на член 6, параграф 2, буква в) от Регламент (ЕС) № 1257/2013 предназначените за рециклиране кораби следва да притежават свидетелство за годност за рециклиране.
               
            
                  (3)
               
               
                  Съгласно член 7 от Регламент (ЕС) № 1257/2013 преди всяко рециклиране на кораб следва да се разработи специфичен за кораба план за рециклиране. Този план включва всички специфични за кораба аспекти, които не са предвидени в плана на съоръжението за рециклиране на кораби или за които се изискват специални процедури.
               
            
                  (4)
               
               
                  Съгласно член 8 от Регламент (ЕС) № 1257/2013 прегледите на корабите се извършват от служители на администрацията или на овластена от нея призната организация. Целта на тези прегледи е да се потвърди, че инвентарните описи на опасните материали отговарят на приложимите изисквания на регламента.
               
            
                  (5)
               
               
                  Съгласно член 9, параграф 9 от Регламент (ЕС) № 1257/2013 след успешното приключване на окончателен преглед на кораб администрацията или овластена от нея призната организация издава свидетелство за годност за рециклиране. Това свидетелство се допълва с инвентарния опис на опасните материали и плана за рециклиране на кораб. Форматът на свидетелството за годност за рециклиране трябва да бъде в съответствие с допълнение 4 към Международната конвенция за безопасно и екологосъобразно рециклиране на кораби, приета на 15 май 2009 г. в Хонконг („Конвенцията от Хонконг“).
               
            
                  (6)
               
               
                  Мерките, предвидени в настоящото решение, са в съответствие със становището на Комитета по регламента относно рециклирането на кораби, създаден съгласно член 25 от Регламент (ЕС) № 1257/2013,
               
            ПРИЕ НАСТОЯЩОТО РЕШЕНИЕ:
      Член 1
      Свидетелствата за годност за рециклиране, издавани в съответствие с член 9, параграф 9 и одобрявани съгласно член 10, параграф 5 от Регламент (ЕС) № 1257/2013, се изготвят съгласно формата, съдържащ се в приложението към настоящото решение.
      Член 2
      Настоящото решение влиза в сила на двадесетия ден след деня на публикуването му в Официален вестник на Европейския съюз.
      
      
         Съставено в Брюксел на 19 декември 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 330, 10.12.2013 г., стр. 1.
      
         ПРИЛОЖЕНИЕ
         
            
         Текст на изображението
         
            СВИДЕТЕЛСТВО ЗА ГОДНОСТ ЗА РЕЦИКЛИРАНЕ
            съгласно Регламент (ЕС) № 1257/2013 на Европейския парламент и на Съвета относно рециклирането на кораби
            (Забележка: Настоящото свидетелство се допълва с инвентарния опис на опасните материали и плана за рециклиране на кораб)
            (Официален печат) (Държава)
            Издадено съгласно разпоредбите на Регламент (ЕС) № 1257/2013 под контрола на правителството на
            (Име на държавата)
            от
            (Пълно наименование на лицето или организацията, овластени съгласно разпоредбите на Регламент (ЕС) № 1257/2013)
            Данни за кораба
            Име на кораба
            Отличителен номер или букви
            Пристанище на регистрация
            Брутен тонаж
            Номер по МMO
            Име и адрес на корабособственика
            Идентификационен номер на собственика, както е регистриран по ММО
            Идентификационен номер на дружеството по МMO
            Дата на построяване
         
         
            
         Текст на изображението
         
            Данни за съоръжението (съоръженията) за рециклиране на кораби
            Наименование на съоръжението за рециклиране на кораби
            Отличителен идентификационен номер на предприятието за рециклиране (1)
            Пълен адрес
            Дата на изтичането на срока на включване на съоръжението за рециклиране на кораби в Европейския списък
            (1) Идентификационен номер по Европейския списък.
            Данни за инвентарния опис на опасните материали
            Идентификационен номер/проверочен номер на инвентарния опис на опасните материали:
            Забележка: В съответствие с член 9, параграф 9 от Регламент (ЕС) № 1257/2013 инвентарният опис на опасните материали се прилага към свидетелството за годност за рециклиране. Инвентарният опис на опасните материали следва да бъде съставен съгласно стандартния формат, съдържащ се в насоките на Международната морска организация, допълнени при необходимост от насоки относно специфични аспекти, свързани с Регламент (ЕС) № 1257/2013, като например веществата, които са изброени в посочения регламент, но не и в Конвенцията от Хонконг.
            Данни за плана за рециклиране на кораб
            Идентификационен номер/проверочен номер на плана за рециклиране на кораб:
            Забележка: В съответствие с член 9, параграф 9 от Регламент (ЕС) № 1257/2013 планът за рециклиране на кораб се прилага към свидетелството за годност за рециклиране.
            С НАСТОЯЩОТО СЕ УДОСТОВЕРЯВА:
            1. че корабът е бил подложен на преглед в съответствие с член 8 от Регламент (ЕС) № 1257/2013;
            2. че корабът притежава валиден инвентарен опис на опасните материали в съответствие с член 5, параграф 7 от Регламент (ЕС) № 1257/2013;
            3. че планът за рециклиране на кораб е бил изготвен в съответствие с член 7, параграф 2 от Регламент (ЕС) № 1257/2013; и
            4. че съоръжението (съоръженията) за рециклиране на кораби, в което този кораб ще бъде рециклиран, е включено в Европейския списък в съответствие с член 16 от Регламент (ЕС) № 1257/2013.
            Настоящото свидетелство е валидно до (дд/мм/гггг)
            (Дата)
            Издадено в
            (Място на издаване на свидетелството)
            (дд/мм/гггг)
            (Дата на издаване) (Подпис на надлежно упълномощеното длъжностно лице, което издава свидетелството)
            (Печат или щемпел на органа — според случая)
         
         
            
         Текст на изображението
         
            ОДОБРЕНИЕ ЗА ПРОДЪЛЖАВАНЕ ЗА ГРАТИСЕН СРОК НА ВАЛИДНОСТТА НА СВИДЕТЕЛСТВОТО ДО ПРИСТИГАНЕ В ПРИСТАНИЩЕТО НА СЪОРЪЖЕНИЕТО ЗА РЕЦИКЛИРАНЕ НА КОРАБИ В СЛУЧАЙ НА ПРИЛАГАНЕ НА ЧЛЕН 10, ПАРАГРАФ 5 (*)
            В съответствие с член 10, параграф 5 от Регламент (ЕС) № 1257/2013 относно рециклирането на кораби настоящото свидетелство се счита за валидно за единично пътуване от точка до точка
            от пристанище ............................................
            до пристанище ............................................
            Подпис: ...........................................................
            (Подпис на надлежно упълномощеното длъжностно лице)
            Място: ..............................................................
            Дата: (дд/мм/гггг) ...........................................
            (Печат или щемпел на органа — според случая)
            (*) Копие на настоящата страница от одобрението се добавя към свидетелството по преценка на администрацията.